CELEX: 62018CN0526
Language: hu
Date: 2018-08-13 00:00:00
Title: C-526/18. sz. ügy: A Förvaltningsrätten i Göteborg (Svédország) által 2018. augusztus 13-án benyújtott előzetes döntéshozatal iránti kérelem – AA kontra Migrationsverket

22.10.2018   
            
            
               HU
            
            
               Az Európai Unió Hivatalos Lapja
            
            
               C 381/16
            
         
      A Förvaltningsrätten i Göteborg (Svédország) által 2018. augusztus 13-án benyújtott előzetes döntéshozatal iránti kérelem – AA kontra Migrationsverket
      (C-526/18. sz. ügy)
      (2018/C 381/17)
      Az eljárás nyelve: svéd
      
         A kérdést előterjesztő bíróság
      
      Förvaltningsrätten i Göteborg
      
         Az alapeljárás felei
      
      
         Felperes: AA
      
         Alperes: Migrationsverket
      
         Az előzetes döntéshozatalra előterjesztett kérdések
      
      
                  1.
               
               
                  A Schengeni Megállapodás végrehajtásáról szóló egyezmény vagy a Schengeni határ-ellenőrzési kódex rendelkezéseivel ellentétesek-e az olyan nemzeti jogi rendelkezések, mint amelyek a tartózkodási engedélyek Svédországban történő kiállítása lehetőségének ideiglenes korlátozásairól szóló, 2016. évi 752. törvény 16f. cikkében szerepelnek, és amelyek úgy rendelkeznek, hogy a középiskolai oktatás második ciklusában folytatott tanulmányok céljából megadott tartózkodási engedély akkor is kiállítható harmadik országoknak az ország területén tartózkodó állampolgára számára, ha az említett külföldi személyazonossága bizonytalan, és a külföldi nem képes az általa bejelentett személyazonosságot valószínűsíteni?
               
            
                  2.
               
               
                  Amennyiben megállapításra kerül, hogy ilyen helyzetben a schengeni vívmányok olyan követelményt tartalmaznak, amely szerint a személyazonosságot bizonyossággal meg kell határozni, vagy azt valószínűsíteni kell, a visszatérési irányelv (1) vagy valamely más uniós jogszabály rendelkezései értelmezhetők-e úgy, hogy azok eltérést engednek a személyazonosságot érintő, fent említett követelménytől?
               
            
         (1)  A harmadik országok illegálisan tartózkodó állampolgárainak visszatérésével kapcsolatban a tagállamokban használt közös normákról és eljárásokról szóló, 2008. december 16-i 2008/115/EK európai parlamenti és tanácsi irányelv (HL 2008. L 348., 98. o.).